SISB เผยผลตรวจนร. 8 รายไม่ติด “โควิด-19” ขยายเวลาปิดโรงเรียนสาขาประชาอุทิศถึง 24 มี.ค.
SISB เผยผลตรวจนร. 8 รายไม่ติด "โควิด-19" ขยายเวลาปิดโรงเรียนสาขาประชาอุทิศถึง 24 มี.ค.
SISB เผยผลตรวจนร. 8 รายไม่ติด "โควิด-19" ขยายเวลาปิดโรงเรียนสาขาประชาอุทิศถึง 24 มี.ค.
16 มี.ค. 2563

บริษัท เอสไอเอสบี จำกัด (มหาชน) หรือ SISB แจ้งว่าโรงเรียนสาขาประชาอุทิศ จะปิดทำการเป็นเวลา 14 วันนับตั้งแต่วันที่ 11-24 มี.ค.63 จากเดิมที่สั่งปิดทำการในช่วงวันที่ 11-15 มี.ค.63 เนื่องจากมีนักเรียนของโรงเรียนจำนวน 8 คน ได้สัมผัสกับบุคคลภายนอกซึ่งติดเชื้อไวรัสโควิด-19 โดยการดำเนินการดังกล่าวเป็นไปตามคำแนะนำของกระทรวงศึกษาธิการเมื่อวันที่ 13 มี.ค.ที่ผ่านมา โดยโรงเรียนจะกลับมาเปิดทำการอีกครั้งในวันที่ 25 มี.ค.63
นอกจากนี้เมื่อวันที่ 14 มี.ค.63 บริษัทรับทราบว่านักเรียนจำนวน 8 รายดังกล่าว ได้เข้ารับการตรวจหาเชื้อโควิด-19 แล้ว และผลตรวจออกมาไม่พบเชื้อไวรัสโควิด-19 ทำให้ปัจจุบันไม่มีบุคลากรและนักเรียนของโรงเรียนสาขาประชาอุทิศติดเชื้อไวรัสโควิด-19
อนึ่ง ระหว่างการปิดทำการของโรงเรียนสาขาประชาอุทิศ โรงเรียนจะทำการเรียนการสอนในระบบ e-learning ต่อไป